Assem Marei

Asemas Achmedas Marei (, g. 1992 m. birželio 16 d.) – Egipto krepšininkas, žaidžiantis BAL lygoje besivaržančioje Tripolio „Al Ahli“ komandoje.

 Karjera 
Karjerą pradėjo Gizos „Zamalek“ komandoje, kurioje rungtyniavo iki 2011 m. kai iškeliavo žaisti koledžo krepšinį Minesotos valstijos universitete.

Dalyvavo 2015 m. NBA naujokų biržoje, tačiau nebuvo pašauktas ir tų pačių metų rugsėjį prisijungė prie Šiaulių „Šiauliai“ komandos.http://www.msumavericks.com/news/2015/9/10/MBB_0910152013.aspx?path=mbball LKL vidutiniškai pelnė po 12,1 taško, atkovojo po 7,5 kamuolio per rungtynes. 2016 m. jo vedama komanda tapo Baltijos krepšinio lygos čempionais.

 Nacionalinė rinktinė 
Atstovavo Egipto vyrų krepšinio rinktinei 2011, 2013 ir 2015 m. Afrikos krepšinio čempionatuose. 2013 m. Afrikos krepšinio čempionate jis vidutiniškai atkovojo po 11,6 kamuolio per rungtynes (daugiausiai turnyre) ir buvo išrinktas į simbolinę čempionato komandą.https://web.archive.org/web/20160202204711/http://sunnewsonline.com/new/afrobasket-2013-angola-reclaims-african-title/

Taip pat rinktinei atstovavo 2023 m. pasaulio krepšinio čempionate.

 Asmeninis gyvenimas 
Jo tėvas Achmedas taip pat krepšininkas, dalyvavęs 1984 m. vasaros olimpinėse žaidynėse, ir buvęs Egipto vyrų krepšinio rinktinės vyr. treneris.

 Pasiekimai 

 BAL čempionas (2025 m.)
 BAL atkovotų kamuolių lyderis (2025 m.)

 Pietų Korėjos krepšinio lygos čempionas (2025 m.)

 Turkijos krepšinio lygos naudingiausias žaidėjas (2019 m.)
 Vokietijos krepšinio lygos Visų žvaigždžių rungtynių žaidėjas (2018 m.)
 BBL čempionas (2016 m.)
 LKL atkovotų kamuolių lyderis (2016 m.)

 Išnašos 

Kategorija:Egipto krepšininkai
Kategorija:Užsienio krepšininkai Lietuvos komandose